b'\n_START_ARTICLE_\nDi-isopropyyliamiini\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa di-isopropyyliamiini on v\xc3\xa4rit\xc3\xb6nt\xc3\xa4 ammoniakinhajuista nestett\xc3\xa4. Yhdiste liukenee veteen sek\xc3\xa4 moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Di-isopropyyliamiini on suhteellisen vahva em\xc3\xa4s ja sen pKb-arvo on 3,43. Yhdiste kykenee sy\xc3\xb6vytt\xc3\xa4m\xc3\xa4\xc3\xa4n er\xc3\xa4it\xc3\xa4 metalleja kuten alumiinia, sinkki\xc3\xa4 ja kuparia._NEWLINE_Di-isopropyyliamiini on myrkyllist\xc3\xa4 ja \xc3\xa4rsytt\xc3\xa4\xc3\xa4 voimakkaasti hengitysteit\xc3\xa4, ihoa ja silmi\xc3\xa4. Aineelle altistumisesta voi seurata kyynelvuotoa, ysk\xc3\xa4\xc3\xa4, pahoinvointia ja silmiin joutuessaan aine voi aiheuttaa silm\xc3\xa4n sy\xc3\xb6vytysvamman.'